Prečišćeni tekst Pravilnika o obliku i sadržini prijave za registraciju obveznika poreza na dodatu vrijednost obuhvata sljedeće propise:
1. Pravilnik o obliku i sadržini prijave za registraciju obveznika poreza na dodatu vrijednost ("Službeni list Republike Crne Gore", br. 006/06 od 03.02.2006),
2. Pravilnik o izmjeni Pravilnika o obliku i sadržini prijave za registraciju obveznika poreza na dodatu vrijednost ("Službeni list Crne Gore", br. 034/13 od 19.07.2013),
3. Pravilnik o izmjeni Pravilnika o obliku i sadržini prijave za registraciju obveznika poreza na dodatu vrijednost ("Službeni list Crne Gore", br. 061/21 od 09.06.2021), u kojima je naznačen njihov dan stupanja na snagu.
PRAVILNIK
O OBLIKU I SADRŽINI PRIJAVE ZA REGISTRACIJU OBVEZNIKA POREZA NA DODATU VRIJEDNOST
("Službeni list Republike Crne Gore", br. 006/06 od 03.02.2006, "Službeni list Crne Gore", br. 034/13 od 19.07.2013, 061/21 od 09.06.2021)
Član 1
Ovim pravilnikom propisuje se oblik i sadržina prijave za registraciju obveznika poreza na dodatu vrijednost (u daljem tekstu: prijava za PDV).
Član 2
Prijava za PDV se podnosi na Obrascu, PR PDV-1, koji je zajedno sa Uputstvom za popunjavanje prijave, odštampan uz ovaj pravilnik i čini njegov sastavni dio.
Član 3
Prijava za PDV se podnosi nadležnom poreskom organu u jednom primjerku.
Uz prijavu iz stava 1 ovog člana prilaže se ovlašćenje za lice koje zastupa poreskog obveznika kod poreskog organa.
Član 4
Danom stupanja na snagu ovog pravilnika prestaje da važi Pravilnik o obliku i sadržini prijave za registraciju za porez na dodatu vrijednost ("Službeni list RCG", broj 17/02).
Član 5
Ovaj pravilnik stupa na snagu osmog dana od dana objavljivanja u "Službenom listu Crne Gore".